ઇન્ટરનેશનલ ડેસ્કઃ ફિનલેન્ડની રાજધાની હેલસિંકીમાં રશિયા અને અમેરિકાના લીડર્સની સમિટ સતત વિવાદોમાં ઘેરાયેલી રહી છે. અમેરિકાના પ્રેસિડન્ટ ડોનાલ્ડ ટ્રમ્પ અને રશિયાના પ્રેસિડન્ટ વ્લાદિમીર પુતિન હેલસિંકીમાં ગત 16 જુલાઇના રોજ મળ્યા હતા. આ સમિટનો એક વીડિયો હાલ વાઇરલ થયો છે જેમાં ટ્રમ્પની પત્ની મલેનિયા ટ્રમ્પ વ્લાદિમીર પુતિનને મળીને ગભરાયેલી અને સખત ડરેલી જોવા મળે છે. એક્સ-સ્પાઇ સ્ટ્રોંગમેન કરતાં થોડાં ઇંચ ઉંચી મલેનિયા પુતિન સાથે હાથ મિલાવતી વખતે થોડી ડરેલી અને સ્માઇલ કરતી જોવા મળે છે.